నందమూరి బాలకృష్ణ వందో చిత్రం ‘గౌతమిపుత్ర శాతకర్ణి’ సగటు అభిమానుల నుంచే కాకుండా సినీ ప్రముఖుల నుంచి కూడా ప్రశంసలు అందుకుంటోంది. ఇప్పటికే ఎంతో మంది సినీ ప్రముఖులు బాలయ్యను అభినందించగా తాజాగా దర్శకేంద్రుడు రాఘవేంద్రరావు బాలయ్యను ప్రశంసించారు.‘‘గౌతమిపుత్ర శాతకర్ణి’ తెలుగువాడి చరిత్ర. శాతకర్ణి పాత్రలో అత్యద్భుతంగా జీవించిన బాలకృష్ణ తెలుగువాడు. అద్వితీయంగా తెరకెక్కించిన క్రిష్ ఓ తెలుగువాడు. తెలుగువాడి చరిత్రను దశదిశలా చాటి చెబుతున్న చిత్ర బృందానికి నా అభినందనలు. సాటి తెలుగువాడిగా నేనూ గర్వపడుతున్నాన’ని రాఘవేంద్రరావు తన ఫేస్బుక్ ఖాతాలో పోస్ట్ చేశారు.
nandamuri balakrishna vando chitram ‘goutamiputra saatakarni’ sagatu abhimaanula nunche kakunda cinee pramukhula nunchi kuudaa prasamsalu andukuntondi. ippatike entho mandi cinee pramukhulu balayyanu abhinandinchagaa taajaagaa darsakendrudu raghavendrarao balayyanu prasamsinchaaru.‘‘goutamiputra saatakarni’ teluguvaadi charitra. saatakarni paatralo atyadbhutamgaa jeevinchina balakrishna teluguvaadu. adviteeyamgaa terakekkinchina crish oo teluguvaadu. teluguvaadi charitranu dasadisalaa chaati chebutunna chitra brundaaniki naa abhinandanalu. saati teluguvaadigaa nenuu garvapadutunnaana’ni raghavendrarao tana fasebook khaataalo post chesaru.